*VEGA og Live Nation præsenterer:*

**Forførende melankoli tilsløret i genresmeltende mystik**

*Allan Rayman er en fuldendt historiefortæller, der bærer mystikken som en kappe om sine skuldre. Den 29. november får publikum hans uimodståelige tiltrækningskræft at mærke, når det musikalske mørke omslutter Lille VEGA.*

Allan Rayman foretrækker at leve ”off the grid” og er ikke interesseret i for meget opmærksomhed, han vil hellere lade musikken tale for sig selv. De mørke, melankolske tekster bliver anført af et genresmeltende mix mellem soul, hiphop beats og R&B.

Hans seneste udgivelse *Roadhouse 01 (2017)* er et konceptalbum, der udforsker Raymans alter ego Mr. Roadhouse*.* Med sin forførende, rå stemme og fængslende tekster indfanges publikum i hans mørke univers. Kunsten at balancere personlige lyster, og det at bibeholde kontakten med venner og bekendte er ikke kun noget Allan Raymans alter ego kæmper med, men det er også noget, som han kender fra sit eget liv.

Selvom han har modtaget meget omtale for at være et mysterie, eksisterer der næsten ingen interviews med ham. Der venter derfor publikum en aften indhyllet i mystik med en meget fåmælt, men hypnotiserende Allan Rayman, der lader musikken føre an med ham som rekvisit.

**Fakta om koncerten:**

Allan Rayman (CAN)

Torsdag d. 29. november kl. 21.00
Lille VEGA, Enghavevej 40, 1674 København V
Billetpris: 175 kr. + gebyr
Billetsalget starter fredag d. 14. september via vega.dk, livenation.dk og Ticketmaster.